./data/phi2331/phi017/phi2331.phi017.perseus-lat2.xml
David Magie
Et praedictum eidem erat a sacerdotibus Syris biothanatumse futurum, paraverat igitur funes blatta et serico et cocco intortos, quibus, si necesse esset,laqueo vitam finiret  paraverat et gladios aureos,quibus se occideret, si aliqua vis urgueret  paraverat et in cerauniis et hyacinthis et in smaragdis venena, quibus se interimeret, si quid gravius inmineret fecerat et altissimam turrem substratis aureis gemmatisque ante se tabulis, ex qua se praecipitaret, dicens etiam mortem suam pretiosam esse debere et ad speciem luxuriae, ut diceretur nemo sic perisse sed nihil ista valuerunt, nam, ut diximus, et occisusest per scurras et per plateas tractus et sordidissime per cloacas ductus et in Tiberim submissus est Hic finis Antoninorum nomini in re publica fuit, scientibus cunctis istum Antoninum tam vita falsum fuisse quam nomine